
VENDIM
Nr. 96, datë 5.2.2020

PËR DISA NDRYSHIME NË VENDIMIN NR. 276, DATË 16.5.2018, TË KËSHILLIT TË MINISTRAVE, “PËR MIRATIMIN E MËNYRËS SË ORGANIZIMIT, TË STRUKTURËS, ORGANIKËS DHE STATUTIT TË AUTORITETIT RRUGOR SHQIPTAR”

Në mbështetje të nenit 100 të Kushtetutës, të nenit 3, të ligjit nr. 10164, datë 15.10.2009, “Për Autoritetin Rrugor Shqiptar”, dhe të pikës 5, të nenit 21, të ligjit nr. 90/2012, “Për organizimin dhe funksionimin e administratës shtetërore”, me propozimin e ministrit të Infrastrukturës dhe Energjisë, Këshilli i Ministrave 
 
VENDOSI:

Në vendimin nr. 276, datë 16.5.2018, të Këshillit të Ministrave, bëhen ndryshimet e mëposhtme: 
1. Pika 9, e kreut IV, ndryshohet si më poshtë vijon:
“9. Numri i punonjësve të Autoritetit Rrugor Shqiptar është, gjithsej, 166 veta.”.
2. Në skemën 2, që përmendet në pikën 5, të kreut IV, bëhen këto ndryshime:
a) pozicionet “Specialist (IT)” në Sektorin e Shërbimeve, në Drejtorinë e Shërbimeve të Brendshme, shfuqizohen; 
b) numri i punonjësve të nënndarjes 5.3, “Sektori i Shërbimeve”, bëhet 14 dhe numri i punonjësve të ndarjes 5, “Drejtoria e Shërbimeve të Brendshme”, bëhet 22;
c) numri i punonjësve të Zyrës Qendrore të Autoritetit Rrugor Shqiptar bëhet, gjithsej, 112. 
Ky vendim hyn në fuqi pas botimit në Fletoren Zyrtare.

[bookmark: _GoBack]ZËVENDËSKRYEMINISTËR
Erion Braçe

1

